संविधान के आधार पर चलने वाले हमारे लोकतंत्र में $कानून सर्वोपरि है। किसी भी तरह के गैर$कानूनी काम जो किसी नागरिक के अधिकारों का उल्लंघन करते हैं उनके खिलाफ कड़ी से कड़ी सजा मिलनी चाहिए। श्री सिन्हा के इस ट्वीट का क्या अर्थ निकाला जाए? वे हार्वर्ड से पढ़े हैं और सरकार में जिम्मेदार पद पर हैं, वे जो कहेंगे, सच ही कहेंगे, सच के सिवा कुछ नहीं कहेंगे। लेकिन वे यह तो बता दें कि वे केवल हिंसा की निंदा करते हैं, या हिंसा करने वालों के भी खिलाफ हैं? उन्हें कानून पर पूरा भरोसा है, तो उन लोगों को फूलमालाएं पहनाने की क्या जरूरत, जो अभी हत्या के आरोपी हैं। क्या श्री सिन्हा ने एक पल के लिए भी सोचा कि गोरक्षा के नाम पर मार दिए गए अलीमुद्दीन के घरवालों पर यह फोटो देखकर क्या बीतेगी? और अलीमुद्दीन ही क्यों अखलाक, जुनैद, पहलू खां जैसे तमाम लोगों के परिजन इस तस्वीर को देखकर थोड़ा और सिहर गए होंंगे। उनके कभी न भरने वाले जख्मों पर फिर से नमक छिड़क दिया गया है।